GL ปิดต่ำสุดของวัน! ติดลบอ่วม 7%
﻿GL ปิดต่ำสุดของวัน! ติดลบอ่วม7%
30 พ.ค. 2561

ผู้สื่อข่าวรายงานว่า บริษัท กรุ๊ปลีส จำกัด (มหาชน)  หรือ GL ปิดตลาดวันนี้ (17 พ.ค.) ที่ระดับ 20.70 บาท ลบ 1.50 บาท หรือ 6.76% ด้วยมูลค่าซื้อขายซื้อขาย 711.16 ล้านบาท ทั้งนี้ราคาปิดดังกล่าวถือเป็นระดับจุดต่ำสุดของวันนี้ด้วย

บล.ฟินันเซีย ไซรัส  ระบุในบทวิเคราะห์ว่า การประชุมนักวิเคราะห์เมื่อวานนี้ (16 พ.ค.) GL มีแผนได้กล่าวถึงกลยุทธ์ในการทำธุรกิจในปี 2017 จะรุกตลาดอินโดนีเซียและเมียนมามากขึ้น ทั้งนี้คาดว่าเงินให้สินเชื่อที่ให้กับกลุ่มไซปรัสและสิงคโปร์ (ลูกหนี้เงินกู้ยืม SME) จะทยอยลดลงซึ่งเราคาดว่าจะกระทบต่อรายได้ในระยะสั้นขณะที่ค่าใช้จ่ายจะสูงขึ้นตามการขยายกิจการในช่วงแรก
โดยปรับลดประมาณการกำไรสุทธิปี 2017 ลง 20% เป็น 1,169 ลบ. +9.9% เทียบช่วงเดียวกันของปีก่อน โดยมีสาเหตุหลักจาก 1.ปรับลดเงินให้สินเชื่อที่ให้กับกลุ่มไซปรัสและกลุ่มสิงคโปร์ลงเป็น -14% หรือเท่ากับเงินต้นที่ได้รับการชำระคืนจากลูกหนี้กลุ่มไซปรัสในเดือนเม.ย. 2.ปรับลดส่วนแบ่งกำไรจากประเทศศรีลังกา และ 3. ปรับเพิ่ม Cost to income ratio
ทั้งนี้ประมาณการของยังไม่รวมความเสี่ยงที่อาจเกิดจากการตั้งด้อยค่าเงินลงทุนที่ศรีลังกาซึ่ง ณ มี.ค. 2017 มีมูลค่าตลาด 855 ลบ. น้อยกว่าอย่างมีนัยเมื่อเทียบกับเงินลงทุนทางบัญชีที่ 2.5 พันลบ. ซึ่งในเบื้องต้นผู้บริหารคาดว่ายังไม่จำเป็นต้องตั้งด้อยค่าฯในตอนนี้ จึงคงคำแนะนำขายและปรับลดราคาเหมาะสมลงเป็น 20 บาท (เดิม 32 บาท)